లావు శ్రీకృష్ణ దేవరాయలు

లావు శ్రీకృష్ణ దేవరాయలు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన పార్లమెంట్ ఎన్నికల్లో నరసరావుపేట నియోజకవర్గం నుండి ఎంపీగా గెలిచాడు.

జననం, విద్యాభాస్యం
లావు శ్రీకృష్ణ దేవరాయలు ఆంధ్రప్రదేశ్ రాష్ట్రం, గుంటూరు లో  డాక్టర్‌ లావు రత్తయ్య, నిర్మల దంపతులకు 1983 ఏప్రిల్ 29న జన్మించాడు. ఆయన ఆస్ట్రేలియాలోని లా ట్రోబ్ యూనివర్సిటీ నుండి గ్రాడ్యుయేషన్ (మీడియా స్టడీస్‌) పూర్తి చేశాడు. లావు శ్రీకృష్ణ లావు ఎడ్యుకేషనల్‌ సొసైటీ వైస్‌ చైర్మన్‌గా, శ్రీ సోమనాథ ఎడ్యుకేషనల్‌ సొసైటీ పేరుతో ఏలూరులో సీబీఎస్‌ఇ సీల్‌బస్‌తో నడుస్తున్న స్కూల్‌కి అధ్యక్షుడిగా, ఈఎస్‌ఎస్‌ వీఇఇ ఏఏఆర్‌ కే ఎడ్యుకేషనల్‌ సొసైటీ ప్రైవేట్‌ లిమిటెడ్‌(ఏలూరు)డైరక్టర్‌గా ఉన్నాడు.

రాజకీయ జీవితం
లావు శ్రీకృష్ణ  రాజకీయాలపై ఆసక్తితో 2019లో వైఎస్సార్ కాంగ్రెస్ పార్టీలో చేరాడు. ఆయన 2019లో జరిగిన పార్లమెంట్ ఎన్నికల్లో  నరసరావుపేట నియోజకవర్గం నుండి వైఎస్సార్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి రాయపాటి సాంబశివరావు పై ఓట్ల 153978 మెజారిటీతో గెలిచి తొలిసారి ఎంపీగా పార్లమెంట్ కు ఎన్నికయ్యాడు. లావు శ్రీకృష్ణ 2019లో ఐఐటీ (ఇండియన్ ఇన్స్టిట్యూట్ ఆఫ్ టెక్నాలజీ) లకు సంబంధించిన కౌన్సిల్ కమిటీ సభ్యుడిగా నియమితుడయ్యాడు.

మూలాలు

ఆంధ్రప్రదేశ్ రాజకీయ నాయకులు
వై.యస్.ఆర్. కాంగ్రెస్ పార్టీ రాజకీయ నాయకులు
గుంటూరు జిల్లా వ్యక్తులు
గుంటూరు జిల్లా రాజకీయ నాయకులు
గుంటూరు జిల్లా నుండి ఎన్నికైన లోక్‌సభ సభ్యులు